OBRAZLOŽENJE

UZ PRORAČUN OPĆINE SUNJA ZA 2021. GODINU

I PROJEKCIJE ZA 2022. I 2023 GODINU
1. TROGODIŠNJI PRORAČUNSKI OKVIR 
Prijedlog Proračuna Općine Sunja za razdoblje 2021. - 2023. godine izrađen je temeljem odrednica Zakona o  proračunu („Narodne novine“ broj 87/08, 136/12 i 15/15) i Uputama Ministarstva financija za izradu proračuna za razdoblje 2021. – 2023. godine.
Proračun se izrađuje primjenjujući proračunske klasifikacije:
a) organizacijska – to je prikaz rashoda i izdataka prema strukturi ustroja Općine, prema razdjelima i glavama,

b) ekonomska –  sadrži prihode i primitke po prirodnim vrstama te rashode i izdatke prema ekonomskoj namjeni za koju služe, a prema računima iz računskog plana koji su propisani,

c) funkcijska – to je skup poslova i funkcija  organiziranih i razvrstanih prema namjeni za koju služe, koncipirana je u skladu s međunarodnim standardima, a  sastoji se od 10 funkcija,

d) lokacijska – to je prikaz rashoda i izdataka prema teritorijalnom ustroju Republike Hrvatske, daje odgovor na pitanje lokacije subjekta korisnika sredstava proračuna (županija, grad, općina),

e) programska – daje odgovor na pitanje za što se koriste javni prihodi. Program je skup neovisnih, usko povezanih aktivnosti i projekata usmjerenih ispunjenju zajedničkog cilja,
 f) izvori financiranja - čine prihodi iz kojih se podmiruju rashodi određene vrste i utvrđene namjene. Za svaki planirani prihod određeno je uz koji izvor financiranja se veže, a rashodi se mogu izvršavati do visine planiranih ili ostvarenih prihoda po izvorima.

Izvori financiranja Proračuna Općine Sunja za 2020. godinu su: Opći prihodi i primici, Vlastiti prihodi, Prihodi za posebne namjene, Pomoći, Prihodi od prodaje nefinancijske imovine  i Primici od zaduživanja. 
Prijedlog Proračuna sastoji se od:

a) Plana za 2021. godinu, projekcije za 2022. i 2023. godinu  s Obrazloženjem, koji se sastoji od:
· Općeg dijela Proračuna kojeg čine Račun prihoda i rashoda, Račun zaduživanja/financiranja i Raspoloživa sredstva iz prethodnih godina,
· Posebnog dijela Proračuna kojeg čine planovi rashoda i izdataka korisnika proračunskih sredstava raspoređeni u tekuće i razvojne programe za tekuću proračunsku godinu,
b) Plana razvojnih programa Općine Sunja za razdoblje od 2021. do 2023. godine.
c) Odluke o izvršavanju Proračuna Općine Sunja za 2021. godinu.
Kod izrade Proračuna vodilo se  time da sve zakonom propisane aktivnosti budu zadovoljene, da korisnici Proračuna mogu nesmetano funkcionirati, te da se svi prihodi namjenski troše za namjene za koje su zakonom predodređeni. 
Proračun je ujedno i konsolidirani Proračun koji obuhvaća sve prihode i rashode proračunskih korisnika. 
Dječji vrtić Bambi Sunja
Namjenski prihodi Dječjeg vrtića Bambi planiraju se u iznosu od 362.742 kuna, a odnose se na:

· prihode za posebne namjene u iznosu od 310.000 kuna koji se odnose na prihode od sufinanciranja roditelja za smještaj djece u vrtić iz kojih se financiraju rashodi poslovanja i rashodi za nabavu nefinancijske imovine,
· pomoći proračunskim korisnicima iz proračuna koji im nije nadležan u iznosu od 47.742 kuna koje se odnose na pomoć iz proračuna Sisačko – moslavačke županije za sufinanciranje programa Male škole i pomoć iz Državnog proračuna za sufinanciranje djece predškolske dobi s teškoćama u razvoju, iz kojih se financiraju rashodi poslovanja,
· donacije od trgovački društava i ostalih subjekata  u iznosu od 5.000 kuna. 
Narodna knjižnica i čitaonica Sunja
Namjenski prihodi Knjižnice i čitaonice Sunja planiraju se u iznosu od 94.582 kuna, a odnose se na:

· pomoći proračunskim korisnicima iz proračuna koji im nije nadležan u iznosu od 90.582 kuna koje se odnose na pomoć iz Ministarstva kulture za knjižnu i neknjižnu građu,
· prihodi od pruženih usluga u iznosu od 4.000 kuna koji se odnose na prihode od članarine iz kojih se financiraju materijalni rashodi.
2. OPĆI  DIO PRORAČUNA OPĆINE SUNJA  ZA 2021. GODINU

Svi prihodi i rashodi planirani su po ekonomskoj klasifikaciji što znači da su planirani na odgovarajućim računima Računskog plana za proračunsko računovodstvo u skladu s Pravilnikom o proračunskom računovodstvu i Računskom planu („Narodne novine“ broj 124/14, 115/15 i 87/16, 3/18,126/19 i 108/20) i to na računima razreda 3, 4, 5, 6, 7 i 8 te njima pripadajućih skupina i podskupina.
2.1.  RAČUN PRIHODA I RASHODA 
2.1.1. Prihodi (skupna 6 + skupina 7)
Prihodi (skupina 6 + skupina 7) u Proračunu Općine Sunja za 2021. godinu planirani su u iznosu od 29.900.997 kuna, u ukupnim prihodima proračuna sudjeluju s 98,03%, a sastoje se od prihoda poslovanja u iznosu od 29.535.997 kuna i prihoda od prodaje nefinancijske imovine u iznosu od 365.000 kuna. 
Prihodi od poreza

Prihodi od poreza planirani su u iznosu od 10.230.000 kuna, u prihodima sudjeluju s 34,21%, u kojima najveći udio imaju prihodi od poreza na dohodak u iznosu od 9.800.000 kuna, zatim prihodi od poreza na imovinu u iznosu od 360.000 kuna te prihodi od poreza na robu i usluge u iznosu od 70.000 kuna. 
Pomoći iz inozemstva i od subjekata unutar općeg proračuna

Pomoći iz inozemstva i od subjekata unutar općeg proračuna planirane su u iznosu od 15.310.497 kuna, u prihodima sudjeluju s 51,20%, a sastoje se od:

· pomoći proračunu iz drugih proračuna u iznosu od 3.250.400 kune koje se odnose na:
a)  tekuće pomoći iz državnog proračuna za kompenzacijske mjere, za konjogojsku izložbu, za skele
b) tekuće pomoći iz županijskog proračuna za skele, za konjogojsku izložbu, za ogrjev
c) tekuće pomoći iz gradskog proračuna za skele
d) kapitalne pomoći iz državnog proračuna za izgradnju mosta na rijeci Sunji, za izradu projektne dokumentacije izgradnje kanalizacije i mosta na Savi, izgradnju mrtvačnice u C. Boku, nogostupa u Nazorovoj i projektnu dokumentaciju za obnovljive izvore energije
-    pomoći od izvanproračunskih korisnika u iznosu od 365.424 kuna koje se odnose na tekuće
      pomoći od HZZ-a za zapošljavanje nezaposlenih osoba putem javnih radova                     
- 
pomoći proračunskim korisnicima iz proračuna koji im nije nadležan u iznosu od 77.160 kuna  i to za dječji vrtić z državnog proračuna za djecu s teškoćama u razvoju i iz županijskog  proračuna za Malu školu i na kapitalne pomoći proračunskim korisnicima iz državnog proračuna koji im nije nadležan za knjižnu i neknjižnu građu  u Narodnoj knjižnici i čitaonici Sunja,
- 
pomoći iz državnog proračuna temeljem prijenosa EU sredstava u iznosu od 11.617.513 kuna koje se odnose na tekuće pomoći  za EU projekat mjera 7.4. (mrtvačnica Sunja), mjera 4.3.3.- ulaganje u šumsku infrastrukturu , te izgradnju novog dječjeg vrtića
Prihodi od imovine

Prihodi od imovine planirani su u iznosu od 281.500 kuna, u prihodima sudjeluju s 0,94%, a sastoje se od prihoda od financijske imovine u iznosu od 20.500 kuna koji se odnose na kamate poslovne banke na oročena sredstva i depozite po viđenju i zatezne kamate, te od prihoda od nefinancijske imovine u iznosu od 261.000 kuna koji se odnose na naknade za koncesije, prihode od zakupa poslovnih objekata, poljoprivrednog zemljišta i javnih površina, prihode od spomeničke rente, naknade za zadržavanje nezakonito izgrađene zgrade u prostoru te naknade za promjenu namjene poljoprivrednog zemljišta u građevinsko zemljište.
Prihodi od upravnih i administrativnih  pristojbi, pristojbi po posebnim propisima i naknada
Prihodi od administrativnih i upravnih pristojbi, pristojbi po posebnim propisima i naknada planirani su u iznosu od 3.339.000 kuna, u prihodima sudjeluju s 11,17%, a u kojima najveći udio imaju doprinos za šume i komunalni doprinos i komunalna  naknade u iznosu od 2.900.000 kuna, upravne i administrativne pristojbe planirane su u iznosu od 10.000 kuna koje se odnose na prihode od prodaje državnih biljega, te prihodi po posebnim propisima u iznosu od 429.000 kune koji se odnose na prihode od vodnog doprinosa, ostali prihodi po posebnim propisima i na sufinanciranje smještaja djece u dječji vrtić.

Prihodi od prodaje proizvoda i robe te pruženih usluga i prihodi od donacija
Prihodi od prodaje proizvoda i robe te pruženih usluga i prihodi od donacija planirani su u iznosu od 319.000 kuna,  u prihodima sudjeluju sa 1,07%, a odnose se na prihode od obavljanja poslova naplate naknade za uređenje voda i prihode od refundacije troškova održavanja lokalnih vodovoda, te tekuće donacije za konjogojsku izložbu.
Kazne, upravne mjere i ostali prihodi
Kazne, upravne mjere i ostali prihodi planirani su u iznosu od 56.000 kuna, u prihodima  sudjeluju s 0,19%, a odnose se na prihode od prisilne naplate u iznosu od 40.000 kuna,  te na ostale prihode u iznosu od 16.000 kuna.

Prihodi od prodaje nefinancijske imovine
Prihodi od prodaje neproizvedene dugotrajne imovine planirani su u iznosu od 365.000 kuna, u prihodima  sudjeluju s 1,22%, a odnose se na prihode od prodaje građevinskog i poljoprivrednog zemljišta, te poslovnih objekata.
2.1.2 Rashodi (skupina 3 + skupina 4)

Rashodi (skupina 3 + skupina 4) u Proračunu Općine Sunja za 2021. godinu planirani su u iznosu od 28.068.484 kuna, u ukupnim rashodima proračuna sudjeluju s 89,62 %, a sastoje se od rashoda poslovanja u iznosu od 13.676.484 kuna i od rashoda za nabavu nefinancijske imovine u iznosu od 14.392.000 kune.
Rashodi za zaposlene

Rashodi za zaposlene planirani su u iznosu 3.201.790 kuna, a odnose se na plaće s pripadajućim doprinosima te na rashode za ostala prava zaposlenih čije se plaće financiraju iz općinskog Proračuna (Općinska uprava, Narodna knjižnica i čitaonica Sunja, Dječji vrtić Bambi Sunja, te zaposleni na javnim radovima) i u rashodima sudjeluju s 11,41%.
Materijalni rashodi 

Materijalni rashodi planirani su u iznosu od 7.814.110 kuna, u okviru kojih se najveći dio odnosi na rashode za usluge (najznačajniji su rashodi vezani za Program održavanja komunalne infrastrukture i ostale komunalne usluge, zatim su tu planirane usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, zdravstvene i veterinarske usluge, intelektualne i osobne usluge, računalne usluge i ostale razne usluge), a ovdje su još planirane naknade troškova zaposlenima, rashodi za materijal i energiju, naknade troškova osobama izvan radnog odnosa te ostali nespomenuti rashodi poslovanja i u rashodima sudjeluju s 27,84%.

Financijski rashodi

Financijski rashodi planirani su u iznosu od 89.000 kuna, a odnose se na kamate za primljene kredite i zajmove te ostale financijske rashode i u rashodima sudjeluju s 0,32%.

Subvencije

Subvencije su planirane u iznosu od 310.000 kuna, a odnose se na subvencije trgovačkim društvima u javnom sektoru i na subvencije trgovačkim društvima, zadrugama, poljoprivrednicima i obrtnicima izvan javnog sektora te u rashodima sudjeluju s 1,10%.
Pomoći dane unutar općeg proračuna

Pomoći dane unutar općeg proračuna planirane su u iznosu od 343.800 kuna, a odnose se na kapitalnu pomoć ŽUC-u za sufinanciranje održavanja nerazvrstanih cesta, te sufinanciranje prehrane učenika u osnovnoj školi i u rashodima sudjeluju s 1,22%.

Naknade građanima i kućanstvima na temelju osiguranja i druge naknade

Naknade građanima i kućanstvima na temelju osiguranja i druge naknade planirane su u iznosu od 364.400 kuna, a odnose se na ostale naknade građanima i kućanstvima iz proračuna čiji je raspored vidljiv iz Programa javnih potreba u socijalnoj skrbi, a u rashodima sudjeluju s  1,30%.

Ostali rashodi

Ostali rashodi planirani su u iznosu od 1.553.384 kuna, a odnose se na tekuće i kapitalne donacije, kazne, penale i naknade šteta, izvanredne rashode (proračunska zaliha)  a u rashodima sudjeluju s 5,53%.
Rashodi za nabavu neproizvedene dugotrajne imovine 

Rashodi za nabavu neproizvedene dugotrajne imovine planirani su u iznosu od 120.000 kuna, u rashodima sudjeluju sa 0,43%, a odnose se na  nematerijalnu  imovinu (projektne dokumentacije).

Rashodi za nabavu proizvedene dugotrajne imovine 

Rashodi za nabavu proizvedene dugotrajne imovine planirani su u iznosu od 14.167.000 kuna, u rashodima sudjeluju s 50,47%, a čine ih rashodi za građevinske objekte koji su planirani u iznosu od 13.265.000 kuna, rashodi za postrojenja i opremu u iznosu od 252.000 kuna,  rashodi za knjige u iznosu od 50.000 kuna i rashodi za nematerijalnu proizvedenu imovinu u iznosu od 600.000 kuna. 
Rashodi za dodatna ulaganja na nefinancijskoj imovini 

Rashodi za dodatna ulaganja na nefinancijskoj imovini planirani su u iznosu od 105.000 kuna, u rashodima sudjeluju s 0,37%, a odnose se na dodatna ulaganja na građevinskim objektima.

2.2. RAČUN ZADUŽIVANJA/FINANCIRANJA
2.2.1. Primici od financijske imovine i zaduživanja
Primici od financijske imovine i zaduživanja planirani su u iznosu od 600.000 kuna, u ukupnim prihodima proračuna sudjeluju s 1,97%, a odnose se na primitke od zaduživanja, i to  kratkoročnog nenamjenskog kredita za podmirivanje dospjelih obveza nastalih zbog različite dinamike priljeva sredstava i dospijeća obveza.
2.2.2. Izdaci za financijsku imovinu i otplate zajmova 
Izdaci za financijsku imovinu i otplate zajmova planirani su u iznosu od 3.250.026 kuna, u ukupnom proračunu sudjeluju s 10,38%, a odnose se na izdatke za otplatu glavnice primljenih zajmova i kredita.
2.3. RASPOLOŽIVA SREDSTVA IZ PRETHODNIH GODINA ( VIŠAK PRIHODA)
2.3.1. Vlastiti izvori 
Vlastiti izvori (višak prihoda iz prethodne godine) planirani su u iznosu od 817.513 kuna, u ukupnim prihodima proračuna sudjeluju s 2,68%, sastoji se od viška kapitalnih pomoći od EU od 1.117.513 kn i manjka općih prihoda od 300.000 kn, a upotrijebiti će se za namjenske rashode u 2021. godini.
2.4. UKUPNO RASPOLOŽIVA SREDSTVA U 2021. GODINI

Ukupno raspoloživa sredstva u 2021. godini planirana su u iznosu od 31.318.510 kuna.
3. POSEBNI DIO PRORAČUNA OPĆINE SUNJA ZA 2021. GODINU
UKUPNI RASHODI I IZDACI za 2021. godinu planirani su u iznosu od 31.318.510 kuna te su raspoređeni u skladu s organizacijskom, programskom, ekonomskom, lokacijskom i funkcijskom klasifikacijom u Posebnom dijelu Proračuna.
Organizacijska klasifikacija je organizacijska struktura koja je planirana kroz tri razdjela:
· Razdjel 001 – Općinska tijela
· Razdjel 002 – Jedinstveni upravni odjel
· Razdjel 003 – Proračunski korisnici
Općina Sunja ima dva proračunska korisnika:

· Dječji vrtić „Bambi“ Sunja
· Narodna knjižnica i čitaonica Sunja
Rashodi su planirani i po programskoj klasifikaciji gdje su za izvršenje rashoda definirani programi kojih u Proračunu Općine Sunja za 2021. godinu ima 20, a čiji su nazivi u skladu s preporukom Ministarstva financija.
3.1. RAZDJEL 001: OPĆINSKA TIJELA
GLAVA 00101: Predstavnička i izvršna tijela

Program 1001: Osnovne aktivnosti općinskih tijela
Ovaj Program sastoji se od slijedećih aktivnosti/projekata:
1. aktivnost A100001: Redovan rad općinskih tijela
2. aktivnost A100002: Djelatnost političkih stranaka općinskog vijeća
3. aktivnost A100003: Vijeće srpske nacionalne manjine
4. aktivnost A100004: Proračunska zaliha
Opis programa:
U ovom programu se obavljaju zadaće koje se odnose na: poslove vezane uz rad gradskog vijeća, poslove organizacije rada općinskog načelnika i njegovog zamjenika te suradnju općinskog načelnika s državnim tijelima, ustanovama, drugim pravnim osobama, drugim jedinicama lokalne i područne (regionalne) samouprave i drugim institucijama u zemlji i inozemstvu, poslove protokola i odnosa s javnošću, organiziranje tiskovnih konferencija, priopćenja i prezentacija aktivnosti upravnog odjela Općine Sunja, te poslove vezane uz obilježavanje prigodnih datuma te poticanje rada nacionalnih manjina.
Zakonske i druge osnove: 
· Statut Općine Sunja („Službeni vjesnik“ broj 30/09, 26/10,43/10, 12/13, 31/14, 5/18, 10/20, 19/20 – Pročišćeni tekst)
· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19).

Ciljevi provedbe programa i pokazatelji uspješnosti kojima će se mjeriti ostvarenje ciljeva:
Obavljanjem svih predviđenih poslova doprinosi se boljem raspolaganju odobrenih proračunskih sredstava i kvalitetnijem donošenju odluka, zadovoljstvo građana i broj protokolarnih posjeta
GLAVA 00102: Mjesna samouprava

Program 1002: Djelatnost mjesnih odbora
Ovaj Program sastoji se od slijedećih aktivnosti/projekata:
1. aktivnost A100101: Redovno funkcioniranje mjesnih odbora

2. kapitalni projekt K100002: Ulaganje u društvene domove

Opis programa:
U ovom programu se obavljaju zadaće vezane za poslove koji omogućuju potrebe mjesnih odbora za nesmetanim funkcioniranjem mjesne samouprave, kao i održavanje istih
Zakonske i druge osnove: 
· Statut Općine Sunja („Službeni vjesnik“ broj 30/09, 26/10,43/10, 12/13, 31/14, 5/18, 10/20, 19/20 – Pročišćeni tekst)
· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19).

Ciljevi provedbe programa i pokazatelji uspješnosti kojima će se mjeriti ostvarenje ciljeva:
Obavljanjem svih predviđenih poslova pridonosi se boljem i kvalitetnijem funkcioniranju mjesne samouprave.
3.2. RAZDJEL 002: JEDINSTVENI UPRAVNI ODJEL

GLAVA 00201: Služba za javnu upravu

Program 1001: Javna uprava i administracija
Ovaj Program sastoji se od slijedećih aktivnosti/projekata:
1. aktivnost A100001: Redovna djelatnost općinske uprave
2. aktivnost A100002: Krediti i zajmovi banaka
3. aktivnost A100004: Geodetske podloge i dokumentacija
4. kapitalni projekt K100003: Održavanje poslovne zgrade

5. tekući projekt T100002: Unapređenje uvjeta rada

6. tekući projekt T100005: Idejna rješenja i projekti
Opis programa:
Pod navedenim programom podrazumijeva se obavljanje slijedećih poslova: upravno-pravni, opći poslovi,  poslovi izrade proračuna, rukovanje inventarom  i opremom te vođenje o tome odgovarajućih očevidnika; stručno-tehnički poslovi, administrativni poslovi i poslovi računovodstveno financijskog poslovanja Općine. Po potrebi obavljaju se i druge poslove koji mu se stave u zadaću za navedena tijela uprave, a koji po svojoj prirodi spadaju u djelokrug njegovih poslova.
Zakonske i druge osnove: 
· Pravilnik o unutarnjem redu Jedinstvenog upravnog odjela Općine Sunja,

· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)
· Zakon o proračunu (NN broj 87/08, 136/12 i 15/15)

Ciljevi provedbe programa i pokazatelji uspješnosti kojima će se mjeriti ostvarenje ciljeva:
Obavljanjem upravno-pravnih i drugih općih, administrativnih i tehničko-pomoćnih poslova doprinosi boljem i učinkovitijem raspolaganju odobrenim proračunskim sredstvima i kvalitetnijem donošenju odluka , te učinkovito upravljanje proračunskim sredstvima kao i poštivanje zakonskih rokova.
GLAVA 00202: Komunalna djelatnost
Program 1001: Program održavanja komunalne infrastrukture
Ovaj Program sastoji se od slijedećih aktivnosti/projekata:
1. aktivnost A100001: Održavanje nerazvrstanih cesta

2. aktivnost A100002: Održavanje javnih površina

3. aktivnost A100003: Održavanje građevina javne odvodnje oborinskih voda

4. aktivnost A100004: Održavanje javnih zelenih površina

5. aktivnost A100005: Održavanje građevina, uređaja i predmeta javne namjene

6. aktivnost A100006: Održavanje groblja

7. aktivnost A100007: Održavanje čistoće javnih površina

8. aktivnost A100008: Održavanje javne rasvjete

9. aktivnost A100009: Komunalne djelatnosti od lokalnog značaja

Opis programa:

Ovim programom osiguravaju se sredstva za uredno i redovito održavanje komunalne infrastrukture kako bi ista služila svrsi za koju je namijenjena.

 Zakonske i druge osnove:
· Zakon o komunalnom gospodarstvu  (NN 68/18, 110/18 i 32/20)

· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Učinkovito održavanje komunalne infrastrukture i poboljšanje kvalitete komunalnih usluga stanovništva Općine Sunja

Program 1002: Program građenja komunalne infrastrukture
Ovaj Program sastoji se od slijedećih aktivnosti/projekata:
1. aktivnost A100005: Modernizacija javne rasvjete
2. kapitalni projekt K100001: Rekonstrukcija nerazvrstanih cesta

3. kapitalni projekt K100002: Investicije u javne prometne površine

4. kapitalni projekt K100003: Investicije u javne zelene površine

5. kapitalni projekt K100004: Ulaganje u građevine i uređaje javne namjene

6. kapitalni projekt K100006: Modernizacija groblja i gradnja mrtvačnice
7. kapitalni projekt K100007: Izgradnja nadstrešnica za autobusna stajališta

Opis programa:

Ovim programom osiguravaju se sredstva za ulaganje u kapitalne projekte u komunalnoj infrastrukturi.

 Zakonske i druge osnove:
· Zakon o komunalnom gospodarstvu  (NN 68/18, 110/18 i 32/20)

· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Kvalitetnija komunalna infrastruktura, a time i poboljšanje kvalitete života stanovništva Općine Sunja.
Program 1003: Javni radovi

Ovaj Program sastoji se od slijedećih aktivnosti/projekata:
1. tekući projekt T100001: Čišćenje i uređenje naselja

Opis programa:

Ovim programom osiguravaju se sredstva za provođenje mjera HZZ o sufinanciranju zapošljavanja u javnom radu.

Zakonske i druge osnove:
· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Poboljšanje kvalitete življenja  stanovništva Općine Sunja.

GLAVA 00203: Gospodarska djelatnost

Program 1002: Program potreba za unapređenje gospodarstva
Ovaj Program sastoji se od slijedećih aktivnosti/projekata:
1. aktivnost A100001: Jačanje gospodarstva

Opis programa:

Ovim programom osiguravaju se sredstva za potpore i edukacije gospodarstvenika, izradu razvojnih programa i usluge konzultanata

Zakonske i druge osnove:
· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Potaknuti razvoj poduzetništva na području Općine Sunja.

Program 1003: Program potreba za unapređenje poljoprivrede
Ovaj Program sastoji se od slijedećih aktivnosti/projekata:
1. aktivnost A100001: Potpora i razvoj poljoprivrede
Opis programa:

Ovim programom osiguravaju se sredstva za edukaciju i osposobljavanje poljoprivrednika, subvencioniranje premija osiguranja, kao i ulaganje u šumsku infrastrukturu.
Zakonske i druge osnove:
· Zakon o poljoprivredi  (NN 118/18, 43/20 i 127/20)

· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Potaknuti razvoj poljoprivrede na području Općine Sunja.
Program 1005: Program za unapređenje prostornog uređenja i zaštite okoliša
Ovaj Program sastoji se od slijedećih aktivnosti/projekata:
1. aktivnost A100001: Gospodarenje otpadom

2. kapitalni projekt K100001: Planovi uređenja

Opis programa:

Ovim programom osiguravaju se sredstva za brigu o prostoru i okolišu, kroz sanaciju divljih odlagališta, nabavi opreme kao i izradi i provođenju strateških dokumenata
Zakonske i druge osnove:
· Zakon o zaštiti okoliša (NN 80/13, 153/13, 78/15, 12/18 i 118/18)

· Zakon o održivom gospodarenju otpadom (NN 94/13, 73/17, 14/19 i 98/19)

· Zakon o prostornom uređenju i gradnji (NN 76/07, 38/09, 55/11, 90/11, 50/12, 55/12, 80/13 i 78/15)

Ciljevi provedbe programa i pokazatelji uspješnosti kojima će se mjeriti ostvarenje ciljeva:

Učinkovito provođenje aktivnosti vezanih za zaštitu okoliša i razvoj zajednice, te unapređenje stanja u prostoru.
Program 1006: Program za uklanjanje i ublažavanje posljedica prirodnih nepogoda

Ovaj Program sastoji se od slijedećih aktivnosti/projekata:
1. tekući projekt T100001: Prirodne nepogode

Opis programa:

Ovim programom osiguravaju se sredstva za uklanjanje i ublažavanje posljedica elementarnih nepogoda i rada Općinskog povjerenstva za procjenu šteta od elementarnih nepogoda
Zakonske i druge osnove:
· Zakon o ublažavanju i uklanjanju posljedica prirodnih nepogoda (NN 16/19)

Ciljevi provedbe programa i pokazatelji uspješnosti kojima će se mjeriti ostvarenje ciljeva:

Učinkovito ublažiti posljedice elementarne nepogode na  području općine Sunja.
Program 1007: Program unapređenja zajednice
Ovaj Program sastoji se od slijedećih aktivnosti/projekata:
1. tekući projekt T100001: Turističko informativni kutak
Opis programa:

Ovim programom osiguravaju se sredstva za razvoj turizma na području Općine Sunja kao i briga o podizanju standarda života stanovnika Općine Sunja.

Zakonske i druge osnove:
· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Poboljšanje kvalitete življenja  stanovništva Općine Sunja.

GLAVA 00204: Društvena  djelatnost

Program 1001: Organiziranje i provođenje zaštite i spašavanja

Ovaj Program sastoji se od slijedećih aktivnosti/projekata:
1. aktivnost A100001: Protupožarna zaštita

2. aktivnost A100002: Civilna zaštita

Opis programa:

Osiguravaju se sredstva za spašavanje ljudi i imovine ugrožene požarom ili nekom drugom katastrofom, i provođenje programa protupožarne zaštite.

Zakonske i druge osnove:
· Zakon o vatrogastvu (NN 125/19)

· Zakon o zaštiti od požara (NN 92/10)

Ciljevi provedbe programa i pokazatelji uspješnosti kojima će se mjeriti ostvarenje ciljeva:

Koordinacija i financiranje VZO Općine Sunja,  opremanje VZO i DVD-ova na području Općine Sunja, financiranje HGSS i nabava opreme za civilnu zaštitu
Program 1002: Program javnih potreba u kulturi

Ovaj Program sastoji se od slijedećih aktivnosti/projekata:
1. aktivnost A100002: Aktivnost udruga u kulturi
2. kapitalni projekt K100005: Investicijske potpore
3. tekući projekt T100003: Općinske manifestacije od posebnog značaja

4. tekući projekt T100004: Kulturne manifestacije

5. tekući projekt T100006: Zaštita sakralnih objekata
Opis programa:

Ovim programom osiguravaju se sredstva za obnovu i zaštitu kulturnih dobara, odvijanje kulturnih događanja i redovne aktivnosti udruga u kulturi. 
 Zakonske i druge osnove:
· Zakon o udrugama (NN 74/14, 70/17 i 98/19)
· Program javnih potreba u kulturi Općine Sunja za 2021. godinu
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Zaštita i očuvanje kulturnih dobara na području Općine Sunja, unapređenje kulturne djelatnosti i realizacija prihvaćenih programa udruga u kulturi.
Program 1003: Program ostalih udruga društvenog usmjerenja

Ovaj Program sastoji se od slijedećih aktivnosti/projekata:
1. aktivnost A100001: Tekuće donacije udrugama
2. aktivnost A100002: Društvene  manifestacije
Opis programa:

Ovim programom osiguravaju se sredstva za redovan rad ostalih udruga društvenog usmjerenja. 

Zakonske i druge osnove:
· Zakon o udrugama (NN 74/14, 70/17 i 98/19)

· Statut Općine Sunja („Službeni vjesnik“ broj 30/09, 26/10,43/10, 12/13, 31/14, 5/18, 10/20, 19/20 – Pročišćeni tekst)

Ciljevi provedbe programa i pokazatelji uspješnosti kojima će se mjeriti ostvarenje ciljeva:

Poticanje djelatnosti udruga građana

Program 1004: Program javnih potreba u sportu

Ovaj Program sastoji se od slijedećih aktivnosti/projekata:
1. aktivnost A100001: Redovna djelatnost sportskih udruga

2. tekući projekt T100004: Sportske manifestacije
Opis programa:

Ovim programom osiguravaju se sredstva za redovnu aktivnost sportskih udruga temeljem prihvaćenih programa.
 Zakonske i druge osnove:
· Zakon o sportu (NN 71/06, 150/08, 124/10, 124/11, 86/12, 94/13,  85/15, 19/16, 98/19, 47/20 i 77/20)

· Program javnih potreba u sportu Općine Sunja za 2021. godinu

Ciljevi provedbe programa i pokazatelji uspješnosti kojima će se mjeriti ostvarenje ciljeva:

Realizacija prihvaćenih programa udruga u sportu.

Program 1005: Program javnih potreba u socijalnoj skrbi

Ovaj Program sastoji se od slijedećih aktivnosti/projekata:
1. aktivnost A100001: Pomoć obiteljima i kućanstvima

2. aktivnost A100002: Pomoć djeci, učenicima i studentima

3. aktivnost A100006: Pomoć u kući starijim osobama
Opis programa:

Ovim programom osiguravaju se sredstva za pružanje materijalne i financijske pomoći socijalno ugroženim građanima Općine Sunja te ispunjavanje svih zakonom i Programom preuzetih obveza. 

 Zakonske i druge osnove:
· Zakon o socijalnoj skrbi (NN 153/13, 152/14, 99/15, 52/16, 16/17, 130/17 98/19 i 64/20)

· Program javnih potreba u socijalnoj skrbi Općine Sunja za 2021. godinu

Ciljevi provedbe programa i pokazatelji uspješnosti kojima će se mjeriti ostvarenje ciljeva:

Podmirenje troškova stanovanja, dodjela jednokratnih novčanih pomoći, potpora za novorođeno dijete, te jednokratna pomoć učenicima i studentima slabijeg imovinskog stanja.
Program 1009: Program javnih potreba u osnovnom školstvu
Ovaj Program sastoji se od slijedećih aktivnosti/projekata:
1. aktivnost A100001: Osnovno školsko obrazovanje
Opis programa:

Ovim programom osiguravaju se sredstva za podizanje kvalitete osnovnoškolskog obrazovanja, te povećanje učeničkog standarda.
 Zakonske i druge osnove:
· Statut Općine Sunja („Službeni vjesnik“ broj 30/09, 26/10,43/10, 12/13, 31/14, 5/18, 10/20, 19/20 – Pročišćeni tekst)
· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Povećati standard u osnovnoškolskom obrazovanju.

Program 1010: Subvencije i pomoći
Ovaj Program sastoji se od slijedećih aktivnosti/projekata:
1. aktivnost A100001: Subvencija nerentabilnih linija
2. aktivnost A100002: Subvencija prijevoza redovitim studentima
Opis programa:

Ovim programom osiguravaju se sredstva za subvencioniranje prijevoza nerentabilnih linija, te prijevoza redovitih studenata.
 Zakonske i druge osnove:
· Statut Općine Sunja („Službeni vjesnik“ broj 30/09, 26/10,43/10, 12/13, 31/14, 5/18, 10/20, 19/20 – Pročišćeni tekst)

·  Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)
Ciljevi provedbe programa i pokazatelji uspješnosti kojima će se mjeriti ostvarenje ciljeva: Podizanje standarda života stanovnika Općine Sunja.
GLAVA 00205: Upravljanje općinskom imovinom
Program 1011: Gradnja i ulaganje u kapitalne objekte

Ovaj Program sastoji se od slijedećih aktivnosti/projekata:
1. kapitalni projekt K100001: Izgradnja dječjeg vrtića
Opis programa:

Ovim programom osiguravaju se sredstva za izgradnju dječjeg vrtića putem EU sredstava
 Zakonske i druge osnove:
· Statut Općine Sunja („Službeni vjesnik“ broj 30/09, 26/10,43/10, 12/13, 31/14 i 5/18)
· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Povećati kvalitetu i standard života građanima Općine Sunja.
3.3. RAZDJEL 003: PRORAČUNSKI KORISNICI

GLAVA 00301: KNJIŽNICA

Program 1002: Program javnih potreba o kulturi
Ovaj Program sastoji se od slijedećih aktivnosti/projekata:
1. aktivnost A100001: Redovna djelatnost knjižnice
2. aktivnost A100008: Program javnih radova

3. kapitalni projekt  K100005: Investicijske potpore
Opis programa:

Ovim programom Narodna knjižnica i čitaonica Sunja želi uslugama i sadržajima zadovoljiti potrebe svih grupa korisnika, te da po svom izgledu i opremljenosti bude ugodno mjesto u kojem se ljudi susreću.
 Zakonske i druge osnove:
· Program javnih potreba u kulturi Općine Sunja za 2021. godinu

· Zakon o knjižnicama (NN broj 17/19 i 98/19)
· Statut Narodne knjižnice i čitaonice Sunja
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Poticanje korisnika svih dobnih skupina na čitanje te zadovoljavanje kulturnih potreba građana.

GLAVA 00302: VRTIĆ

Program 1008: Program predškolskog odgoja
Ovaj Program sastoji se od slijedećih aktivnosti/projekata:
1. aktivnost A100001: Redovna djelatnost dječjeg vrtića
2. aktivnost A100002: Mala škola
3. aktivnost A100003: Program javnih radova

Opis programa:

Ovim programom Dječji vrtić „Bambi“ Sunja provodi zadaće u odgojnom i obrazovnom procesu razvoja rane i predškolske dobi te unapređenje i osuvremenjivanje prakse odgoja i obrazovanja.
 Zakonske i druge osnove:
· Zakon o predškolskom odgoju i obrazovanju (NN broj 10/97, 107/07, 94/13 i 98/19)
· Zakon o ustanovama (NN broj 76/93, 29/97, 47/99, 35/08 i 127/19)

· Statut Dječjeg vrtića „Bambi“ Sunja
Ciljevi provedbe programa i pokazatelji uspješnosti kojima će se mjeriti ostvarenje ciljeva:
Stvaranje kvalitetnih uvjeta za život i kontinuirano učenje djece, rad na njezi i skrbi za tjelesni razvoj svakog djeteta u okruženju koje je sigurno i poticajno.

4. PLAN RAZVOJNIH PROGRAMA OPĆINE SUNJA ZA RAZDOBLJE OD 2021. DO 2023. GODINE

Sastavni dio Proračuna je Plan razvojnih programa Općine Sunja za razdoblje od 2021. do 2023. godine s iskazanim ciljevima i prioritetima razvoja, a koji su povezani s organizacijskom i programskom klasifikacijom proračuna.

Sve aktivnosti i kapitalni projekti detaljno su objašnjeni u obrazloženju Posebnog dijela Proračuna Općine Sunja za 2021. godinu. 
                                                                                                   Općinski načelnik

